31991L0681
L 376/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
oт 19 декември 1991 година
за изменение на Директива 90/44/ЕИО, с която се изменя Директива 79/373/ЕИО относно търговията с комбинирани фуражи
(91/681/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Директива 79/373/ЕИО (4), последно изменена с Директива 90/654/ЕИО (5), установява правила за търговията с комбинирани фуражи в Общността;
като има предвид, че Директива 90/44/ЕИО (6) внася значителен брой съществени изменения в действащите правила, по-специално по отношение на подлежащите на спазване разпоредби за етикетирането на комбинирани фуражи; като има предвид, че съгласно тази директива държавите-членки трябва да въведат в сила точно на 22 януари 1992 г. необходимите разпоредби за спазване на новите правила;
като има предвид, че горепосочената директива не предвижда никакви изключения за комбинираните фуражи, произведени преди 22 януари 1992 г., които продължават да се предлагат на пазара след тази дата с етикети, несъответстващи на новите правила; като има предвид, че този пропуск следва да се поправи, като се разреши комбинираните фуражи, произведени преди 22 януари 1992 г. в съответствие с действащите тогава правила, да продължат да се продават с тези етикети до 31 декември 1992 година,
ПРИЕ НАСТОЯЩАТА ДИРЕКТИВА:
Член 1
В член 2 от Директива 90/44/ЕИО се добавя следната алинея:
„Въпреки това, държавите-членки разрешават комбинираните фуражи, произведени преди 22 януари 1992 г. в съответствие с действащите тогава в държавите-членки правила, които не съответстват на разпоредбите на настоящата директива, да се предлагат на пазара до 31 декември 1992 година.“
Член 2
Държавите-членки въвеждат в сила от 22 януари 1992 г. законовите, подзаконовите и административните разпоредби, необходими за спазване на настоящата директива. Те незабавно уведомяват Комисията за това.
Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 19 декември 1991 година.